Vsebina
Kazalo 🔎︎

# Določanje vnosov v kazalu vsebine

## Določitev vnosov v kazalu

1. Kliknite v besedo ali pa v dokumentu izberite besede, ki jih želite uporabiti kot vnos v kazalo.

2. Izberite Vstavi – Kazala – Vnos v kazalo in naredite nekaj od naslednjega:

- Če želite spremeniti besedilo, ki se pojavlja v kazalu, vnesite želeno besedilo v polje Vnos. Tukaj vneseno besedilo ne zamenja izbranega besedila v dokumentu.

- Če želite dodati oznako za kazalo vsem podobnim besedam v svojem dokumentu, izberite Uporabi v vseh podobnih besedilih.

- Če želite dodati vnose v kazalo po meri, kliknite Novo uporabniško določeno kazalo, vnesite ime kazala in nato kliknite V redu.

## Določitev vnosov v kazalu vsebine

Kazalo vsebine najlažje ustvarite tako, da vnaprej določene naslovne sloge odstavka, kot npr. »Naslov 1«, uporabite v odstavkih, ki jih želite vključiti v kazalo vsebine.

### Kako uporabite slog odstavka po meri kot vnos v kazalu vsebine

1. Izberite Orodja – Oštevilčevanje poglavij, nato kliknite zavihek Oštevilčevanje.

2. V polju Slog odstavka izberite slog odstavka, ki ga želite vključiti v kazalo vsebine.

3. Na seznamu Raven kliknite hierarhično raven, ki jo želite uporabiti v slogu odstavka.

4. Kliknite V redu. Sedaj lahko v dokumentu sloge uporabite za naslove in jih vključite v kazalo vsebine.

LibreOffice ustvari vnose kazala vsebine glede na raven poglavja sloga odstavka in vsebino odstavka. Če je odstavek prazen, ne bo vključen v kazalo vsebine. Prazne odstavke lahko vsilite v izpis v kazalu vsebine, tako da ročno dodate presledek ali neprelomni presledek v odstavek. Presledki, dodani v besedilno polje Za zavihka Oštevilčevanje v pogovornem oknu Oštevilčevanje poglavij, v ta namen niso uporabni, saj so del oštevilčenja odstavkov, ne pa vsebine odstavkov.

Podobne teme

Ustvarjanje kazala vsebine

Posodabljanje, urejanje in brisanje kazal

Oblikovanje kazala vsebine

Urejanje ali brisanje vnosov v kazala

Ustvarjanje abecednih kazal pojmov

Uporabniško določena kazala

Ustvarjanje bibliografije

Kazala, ki zajemajo več dokumentov