Vsebina
Kazalo 🔎︎

# Iskanje podobnosti

Poiščite izraze, ki so podobni besedilu v polju Najdi. Izberite to potrditveno polje in nato kliknite gumb Podobnosti za določitev možnosti iskanja po podobnosti.

Primer: iskanje podobnosti lahko najde besede, ki se od besedila v polju Najdi razlikujejo v dveh znakih.

Za dostop do tega ukaza ...

Izberite Uredi – Najdi in zamenjaj, potrditveno polje Iskanje podobnosti in nato gumb Podobnosti.

V vrstici Podatki tabele kliknite ikono Najdi – potrditveno polje Iskanje podobnosti – gumb Podobnosti (pogled tabele zbirke podatkov).

V vrstici Oblikovanje obrazca kliknite ikono Iskanje zapisov – potrditveno polje Iskanje podobnosti – gumb Podobnosti (pogled obrazca).

## Podobnosti

Nastavite možnosti za iskanje podobnosti.

## Nastavitve

Določite pogoje za določanje, ali je beseda podobna iskanemu izrazu.

### Izmenjaj znake

Vnesite število znakov v iskanem izrazu, ki jih je mogoče izmenjati. Če npr. za izmenjavo določite 2 znaka, veljata »šolan« in »dolar« za podobna.

### Dodaj znake

Vnesite najvišje število znakov, za kolikor beseda lahko preseže število znakov v iskanem izrazu.

### Odstrani znake

Vnesite število znakov, za kolikor je beseda lahko krajša od iskanega izraza.

### Sestavi

Išče izraz, ki se ujema s katerokoli kombinacijo v nastavitvah iskanja podobnosti.