Funkcija CompatibilityMode

Vsebina
Kazalo 🔎︎

# Funkcija CompatibilityMode()

Funkcija CompatibilityMode() nadzira izvajalni način in vpliva na vso izvršeno kodo po (po)nastavitvi tega načina.

To funkcionalnost uporabljajte previdno, omejite jo npr. na uporabi pri pretvorbi dokumentov.

Ukaz Option Compatible vključi združljivostni način za VBA v prevajalniku LibreOffice Basic na ravni modulov.

Ta funkcija lahko vpliva ali je v pomoč v sledečih situacijah:

- Ustvarjanje oštevilčenj z ukazom Enum

- Izvajanje ukaza RmDir v načinu VBA. V VBA se z ukazom RmDir odstranijo le prazne mape, medtem ko LibreOffice Basic odstrani mapo na rekurziven način.

- Sprememba vedenja ukaza Basic Dir. Zastavica mape (16) za ukaz Dir pomeni, da se v LibreOffice Basic vrnejo le mape, v VBA pa navadne datoteke in mape.

Funkcija CompatibilityMode() je lahko nujna, ko se poslužujete prevajalnih načinov Option Compatible ali Option VBASupport.

### Skladnja:

CompatibilityMode(True | False)

### Primer:

Primer: NE prazna mapa file:///domov/jaz/Preizkus

            Sub RemoveDir
                CompatibilityMode( true )
                RmDir( "file:///home/me/Test" )
            End Sub

Z ukazom CompatibilityMode( true ) program vrne napako, sicer pa je mapa Preizkus izbrisana z vso svojo vsebino.

### Primer:

Spreminjanje vedenja ukaza Dir

        Sub VBADirCommand
            CompatibilityMode( true )   ' Pokaže tudi navadne datoteke
            Entry$ = Dir( "file:///home/me/Tmp/*.*", 16 )
            Total$ = ""
            While Entry$ <> ""
                Total$ = Total$ + Entry$ + Chr$(13)
                Entry$ = Dir
            Wend
            MsgBox Total$
        End Sub

Podobne teme

Ukaz Option Compatible

Enostavne primere za ukaz Option Compatible najdete v razdelkih Identikacija operacijskega sistema in Pridobitev podatkov o seji, druge primere z uporabo prevajalnega načina Option Compatible pa v skupni knjižnici Basica Access2Base.

Ukaz Rem

Spreminjanje obsega spremenljivk v razdelku Uporaba procedur in funkcij s funkcijo CompatibilityMode().

Ukaz Option Base

Ukaz Option Explicit

Ukaz Option VBASupport

Ukaz Option ClassModule